Paketimi i paketave të duhanit në Australi
Rritet numri i duhanpirësve që kërkojnë ndihmë të lënë duhanin, një vit pasi qeveria Australia nxorri ligjin për paketimin e paketave të duhanit
Një vit pasi qeveria Australiane vendosi që në paketat e cigareve emrat e firmave prodhuese të zëvendësohen me fotografitë tronditëse të dëmeve që shkakton duhani, një studim i ri tregon për një rritje të lartë të numrit të duhanpirësve që kërkojnë ndihmë për të lënë duhanin. Instituti i Kancerit “New South Wales” thotë se kjo tregon se nisma e qeverisë është duke funksionuar. Kur paketat e reja të cigareve u bënë të njohura në Australi një vit më parë, kishte shumë spekulime nëse fotot dhe paralajmërimet do të ishin të efektshme. Emrat e kompanive në paketat e cigareve u ndaluan. Tani, hulumtues të shëndetit publik pohojnë se ndalimi ka patur efektin e dëshiruar dhe se mesazhi po përcillet më në fund se duhani dëmton rëndë shëndetin. Hulumtuesit në Institutin e Kancerit “New South Wales” thonë se ka patur një rritje prej 78 për qind në numrin e duhanpirësve që synojnë ta lënë duhanin dhe se paketimi i ndryshëm ka patur një ndikim më të madh se sa mesazhet paralajmëruese. Por ka edhe rezistencë ndaj ndalimit së pirjes së duhanit. Por edhe kjo grua e pranon se ndalesa është një gjë e mirë nëse funksionon. Ajo thotë: Studimi krahasoi paketimin e thjeshtë me reagimin e publikut ndaj imazheve paralajmëruese për dëmet ndaj shëndetit si reklamat. Zonja Lafontaine thotë se paketimi i thjeshtë ka rezultuar në një rritje më të qëndrueshme të numrit të njerëzve që dëshirojnë ta lënë duhanin. Ajo tani shpreson për studime të mëtejshme, duke u përqëndruar në efektet e drejtpërdrejta tek australianët të rinj. Por ka gjithmonë përjashtime. Australia është vendi i parë që ka nxjerrë ligj për ndryshimin e paketimit dhe vendet e tjera janë duke ndjekur rezultatet me interes. Zonja Lafontaine shpreson se qeveritë e tjera do të jenë të motivuara për të ndjekur shembullin e Australisë. Mbretëria e Bashkuar është duke shqyrtuar të njejtën mundësi.